**TOIMI NÄIN, KUN MIETIT KUKKULAN KOULUN KONSULTAATIOTA:**

**\*Vaativa erityinen tuki**:

“Vaativa erityinen tuki” termi otettiin käyttöön vaativan erityisen tuen Helsingin ja Jyväskylän yliopistojen yhteisessä tutkimus- ja kehittämishanke VETURIssa. ”Vaativaa ja moniammatillista erityistä tukea oppimiseensa ja kuntoutumiseensa tarvitsevat lapset ja nuoret, joilla on vakavia psyykkisiä pulmia, moni- tai vaikeavammaisuutta, kehitysvammaisuutta tai autismin kirjoa. Lisäksi tähän ryhmään saattaa kuulua kotiopetuksessa olevia lapsia”. Useimmiten kyseessä ovat siis oppilaat, joilla on havaittu vakavia psyykkisiä pulmia, moni- tai vaikeavammaisuutta, kehitysvammaisuutta tai autismin kirjoa. Osalla lapsista on pidennetty oppivelvollisuus. Lisäksi ryhmään saattaa kuulua oppilaita, joilla on perusopetuslain 18 §:n mukaisia erityisiä opetusjärjestelyjä. Opetuksen vaativuutta osoittaa myös se, että sen yhteydessä tehdään yhteistyötä monen ammattilaisen kesken. Oppilailla saattaa olla henkilökohtainen avustaja, luokassa toimii koulunkäynnin ohjaaja ja mahdollisesti myös esimerkiksi tulkki. Oppilaiden vanhemmat tai huoltajat ovat tiiviisti mukana koulutyössä tukeakseen lapsensa kasvua ja kehitystä. Osallisina voivat olla eri tieteenalojen tai terapioiden asiantuntijat (lääkärit, psykologit, puhe-, musiikki-, fysioterapeutit jne). Vaativaa on oppilaiden tarpeet ja monialaisuus.

Vaativa erityinen tuki ei ole tuen portaiden neljäs porras. Vaativan erityisen tuen oppilaat voivat opiskella erilaisissa opetuksen järjestämispaikoissa: yleisopetuksen piirissä olevat (integroituneet) vaativan erityisen tuen oppilaat, valtion koulukodit, sairaalaopetus, kunnalliset erityiskoulut, yksityiset erityiskoulut, Valteri-koulut, Elmeri-koulut, yksityiset koulukodit.

Lähde: Vaativa erityinen tuki esi- ja perusopetuksessa. Kehittämisryhmän loppuraportti. Opetus- ja kulttuuriministeriön julkaisuja 2017:34